CELEX: 62013CN0086
Language: fi
Date: 2013-02-20 00:00:00
Title: Asia C-86/13: Kanne 20.2.2013 — Euroopan komissio v. Euroopan unionin neuvosto

27.4.2013   
            
            
               FI
            
            
               Euroopan unionin virallinen lehti
            
            
               C 123/12
            
         Kanne 20.2.2013 — Euroopan komissio v. Euroopan unionin neuvosto
   (Asia C-86/13)
   2013/C 123/19
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: J. Currall, D. Martin ja J.-P. Keppenne)
   
      Vastaaja: Euroopan unionin neuvosto
   
      Vaatimukset
   
   
               —
            
            
               Se 20.12.2012 annettu neuvoston päätös on kumottava, jolla neuvosto jätti hyväksymättä komission ehdotuksen Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 2012 koskevaksi neuvoston asetukseksi
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio vetoaa kolmeen kanneperusteeseen kanteensa tueksi.
   Ensimmäinen kanneperuste perustuu henkilöstösääntöjen 65 artiklan sekä niiden liitteessä XI olevien 1, 3 ja 10 artiklan rikkomiseen siltä osin kuin on niin, että koska komissio ei esittänyt ehdotusta liitteessä XI olevaan 10 artiklaan sisältyvän poikkeuslausekkeen soveltamiseksi, neuvoston oli hyväksyttävä ennen 31.12.2012 komission liitteessä XI olevan 3 artiklan nojalla esittämä ehdotus unionin virkamiesten ja muun henkilöstön palkkojen ja eläkkeiden vuotuiseksi mukauttamiseksi. Neuvostolla ei ole toimivaltaa antaa lähinnä 10 artiklaa soveltamalla päätöstä ilman komission asianmukaista ehdotusta eikä ilman parlamentin, joka toimii artiklan 10 mukaisesti toisena lainsäätäjänä, osallistumista.
   Toinen kanneperuste perustuu henkilöstösääntöjen 64 artiklan sekä niiden liitteessä XI olevien 1 ja 3 artiklan rikkomiseen siltä osin kuin neuvosto ei vahvistanut — vaikka sen velvollisuutena oli vahvistaa — palkkoihin ja eläkkeisiin sovellettavia uusia korjauskertoimia, jotka komissio ehdottaa sen varmistamiseksi, että virkamiehiä ja eläkkeellä olevia henkilöitä kohdellaan yhdenvertaisesti tilanteen mukaan heidän asemapaikastaan tai asuinpaikastaan riippumatta.
   Kolmas kanneperuste perustuu perustelujen puuttumiseen kokonaisuudessaan, koska neuvosto totesi ainoastaan, ettei määräenemmistöä ollut komission ehdotuksen hyväksymiseksi liitteessä XI olevan 3 artiklan mukaisesti, ilman että se selitti, miksi se hylkäsi ehdotuksen. Tämä kanneperuste liittyy sekä palkkojen ja eläkkeiden mukauttamiseen että uusien korjauskertoimien vahvistamiseen.